GiliGold/VAD_KnessetCorpus huggingface dataset:
יואב קיש:
תצביע בבקשה על סעיף ג'.
מכלוף מיקי זוהר:
מה, אני צריך להצביע על זה?
יואב קיש:
כן, היא ביקשה.
מכלוף מיקי זוהר:
על סעיף ג' לא.
מכלוף מיקי זוהר:
רגע, בקשתה של חברת הכנסת יעל פארן, אז כמו שאמרנו וסיכמנו זה נשאר בוועדת הפנים, ועד סוף המושב הזה – כנס או מושב?
אתי בן יוסף:
כנס קיץ.
ארבל אסטרחן:
עכשיו אנחנו בכנס השני של המושב - - -
מכלוף מיקי זוהר:
עד סוף הכנס והמושב הזה יתקיים דיון בנושא.
יעל כהן-פארן:
ובהקדם האפשרי בבקשה.
מכלוף מיקי זוהר:
בהקדם האפשרי במסגרת הלו"ז.
ארבל אסטרחן:
אבל המושב כולל גם את הפגרה - - -
יעל כהן-פארן:
בלי הפגרה.
מכלוף מיקי זוהר:
לפני היציאה לפגרה, חבר הכנסת קיש.
פנינה תמנו:
לדעתי, אדוני היושב-ראש, אפשר להחליף את שם הוועדה - - -
יואב קיש:
חבר הכנסת מיקי זוהר, אני דן בנושא של קומה מבונה ואני צריך את החוק הזה אצלי כי אנחנו דנים על זה ביחד - - -
מכלוף מיקי זוהר:
יואב, אני לא יכול עכשיו.
מכלוף מיקי זוהר:
חכה לעת רצון.
יואב קיש:
לא, נו, מה אתה מחפש לראות שאני לא נמצא פה?
מכלוף מיקי זוהר:
ככה אתה מכיר אותי?
יואב קיש:
אמרת שאתה - - -
מכלוף מיקי זוהר:
עת רצון זה שיהיה חוק אחר שניתן לה ונסתדר.
מכלוף מיקי זוהר:
מה לעשות.
מכלוף מיקי זוהר:
עכשיו אי אפשר.
יואב קיש:
אני צריך את זה בשביל לעבוד עליו, מיקי.
מכלוף מיקי זוהר:
אני לא יכול עכשיו.
יואב קיש:
נו.
מכלוף מיקי זוהר:
מה אתה רוצה לעשות משבר קואליציוני עם השטויות שלך?
מכלוף מיקי זוהר:
סעיף א', בקשת יושב-ראש ועדת החינוך, התרבות והספורט להעברת הצעה לסדר היום בנושא "דבריו החמורים של ראש ממשלת פולין ודרישה ממשרד החוץ להגיב בחריפות לדבריו", מוועדת החינוך לדיון בוועדה אחרת.
ישראל אייכלר:
אני מציעה את ועדת החוץ.
ישראל אייכלר:
יש ועדת משנה בדיוק לשני הדברים האלה, בראשות חבר הכנסת אילטוב.
מכלוף מיקי זוהר:
כן, זה מתאים לוועדת החוץ.
ישראל אייכלר:
גם זה וגם - - -
מכלוף מיקי זוהר:
מי בעד להעביר את זה לוועדת החוץ והביטחון?
מכלוף מיקי זוהר:
בואו נחזור לנושא שלך רחל.
מכלוף מיקי זוהר:
רחל, הגעת בדיוק בזמן.
מכלוף מיקי זוהר:
רחל, הצטרפי לשולחן.
רחל עזריה:
סליחה, חדוה בר המפקחת על הבנקים, ממונה על שוק ההון, נמצאים אצלי בוועדה.
רחל עזריה:
הזעיקו אותי כי הבנתי שעושים כל מיני פוילע שטיקים ומעבירים לי דברים לא רלוונטיים.
רחל עזריה:
לא יכול להיות שאסור לי לעשות דיונים מהירים וכל מיני כאלה, ופתאום בבקשה של יו"ר ועדה אחרת פתאום מעבירים לי דברים כאלה.
רחל עזריה:
לא יקום ולא יהיה.
רחל עזריה:
אני אקבל לוועדה שלי חוקים, בדיוק החוקים שאמורים להגיע אליי לוועדה.
רחל עזריה:
אני לא מוכנה שדברים כאלה יקרו.
רחל עזריה:
יו"ר ועדת הכנסת, אתה עושה דברים שעד היום נאסר לעשות אותם והם לא קרו עד עכשיו.
רחל עזריה:
אני מבקשת שתיקח את הדיון המהיר או מה שזה לא יהיה - -
מכלוף מיקי זוהר:
מה נאסר לעשות עד עכשיו?
רחל עזריה:
- - ותעביר אותו - - -
מכלוף מיקי זוהר:
מה עשיתי שנאסר?
רחל עזריה:
להעביר אליי - - -
רחל עזריה:
אסור להעביר אליי הצעות לסדר.
רחל עזריה:
אצלי יש רק חקיקה.
רחל עזריה:
לא דיונים מהירים.
רחל עזריה:
לא הצעות לסדר.
רחל עזריה:
זה מה שהיה מיום שהוועדה הזו הוקמה.
ישראל אייכלר:
תעביר את זה לוועדת החוץ ופתרתם את הבעיה.
פנינה תמנו:
אדוני היושב-ראש, עצוב שאנחנו כל כך מזלזלים בנושא אנטישמיות - - -
רחל עזריה:
לא מזלזלים בנושא אנטישמיות - - -
פנינה תמנו:
אני לא מדברת עלייך, לא מדברת עלייך.
פנינה תמנו:
את נכנסת לדלת אחרי שהתחלנו דיון.
מכלוף מיקי זוהר:
רחל, את סיימת לדבר?
רחל עזריה:
אני חוזרת - - -
פנינה תמנו:
רחל, לפני שאת תוקפת.
רחל עזריה:
סליחה.
פנינה תמנו:
חבל שאנחנו מזלזלים בנושא אנטישמיות.
רחל עזריה:
חס וחלילה.
פנינה תמנו:
זה צריך להיות בחוץ וביטחון.
רחל עזריה:
נכון.
פנינה תמנו:
וחבל מאוד, ואני מקווה שיהודי התפוצות לא רואים אותנו.
מכלוף מיקי זוהר:
רגע, לא הבנתי.
מכלוף מיקי זוהר:
זה מונולוג?
מכלוף מיקי זוהר:
את רוצה להקשיב?
מכלוף מיקי זוהר:
את באת לדיון או באת לעשות פה מונולוג.
מכלוף מיקי זוהר:
ותשבי, בבקשה.
מכלוף מיקי זוהר:
לא ראוי שאת עומדת.
רחל עזריה:
אני צריכה לחזור לוועדה.
רחל עזריה:
כן, נו.
מכלוף מיקי זוהר:
אנחנו גם חשובים, לא פחות מחדוה בר - - -
רחל עזריה:
נו.
רחל עזריה:
ברביזיה אתה תסיר את זה?
מכלוף מיקי זוהר:
מתוך רצון אמיתי וכן למלא את הוועדה שלך בעבודה - - -
רחל עזריה:
לא.
רחל עזריה:
אל תמלא לי בעבודה לא רלוונטית.
רחל עזריה:
תמלא לי בחוקים שקשורים לוועדה שלי, פיננסים ודיור.
מכלוף מיקי זוהר:
אני חושבת שאת שוכחת את תפקידי.
מכלוף מיקי זוהר:
אני יושב ראש ועדת הכנסת ואני אמון על עבודת ועדות הכנסת.
מכלוף מיקי זוהר:
מתוך רצון אמיתי וכן למלא את הוועדה שלך בעבודה, נושא באמת חשוב שיש לו משמעות אדירה של התגברות האנטישמיות בגרמניה ובצרפת, ראיתי ומצאתי לנכון בך כיושבת-ראש ועדה חרוצה ורצינית לקיים דיון מעמיק בנושא כי שאר הוועדות לא מצליחות לעשות את זה.
מכלוף מיקי זוהר:
עכשיו את לא רוצה, זה בסדר, זה לגיטימי.
פנינה תמנו:
- - - זה לא קשור אליה.
מכלוף מיקי זוהר:
הנושא יעבור לוועדת החוץ ואני מקווה שיהיה להם זמן לעסוק בזה - -
פנינה תמנו:
זה לא קשור אליה.
מכלוף מיקי זוהר:
- - והם יעשו את זה, או לוועדת הקליטה - - -
רחל עזריה:
זה פשוט לא קשור.
רחל עזריה:
תעביר את זה לוועדת העבודה.
רחל עזריה:
זה לא רלוונטי.
מכלוף מיקי זוהר:
אני אעשה את זה.
מכלוף מיקי זוהר:
את לא חייבת.
מכלוף מיקי זוהר:
לא עשיתי את זה מתוך רצון לחייב אותך.
רחל עזריה:
אין בעיה.
רחל עזריה:
אני מעריכה את זה - - -
מכלוף מיקי זוהר:
זה אחד.
מכלוף מיקי זוהר:
שתיים - - -
רחל עזריה:
אבל אני מתחברת - - - לא יכול להיות שעל כל דבר בודקים מה אפשר ומה אי אפשר בציציות, ופתאום מגיע נושא לא קשור.
רחל עזריה:
אני מצטערת, אם יש קשר בין נדל"ן – אולי בגלל העלייה מצרפת, בגלל האנטישמיות, לא יודעת, אני לא חושבת שזה קשור למשבר הדיור - - -
רחל עזריה:
זה לא קשור לפיננסים אלא אם כן יש דיונים של הלבנת הון - - -
מכלוף מיקי זוהר:
אין כמעט ועדה בכנסת שיש לה קשר ישיר לנושא של אנטישמיות, ולכן אמרתי, יש אפשרות לתת לך את העניין הזה.
מכלוף מיקי זוהר:
את לא רוצה, זה בסדר, זה לא יהיה אצלך, זה יהיה במקום אחר.
רחל עזריה:
תודה רבה.
מכלוף מיקי זוהר:
לגבי הנושא שדיברנו היום - - -
ישראל אייכלר:
לצורך הפרוטוקול, היושב-ראש ציין שאם את תרצי את זה הוא ייתן לך את זה, ואם לא תסכימי זה יעבור למקום אחר.
ישראל אייכלר:
הוא אמר את זה במפורש.
מכלוף מיקי זוהר:
אז זה שבאת אחוזת תזזית, אני לא מבין מאיפה זה הגיע.
רחל עזריה:
לא, לא אחוזת תזזית.
רחל עזריה:
היא פנתה אליי - - -
מכלוף מיקי זוהר:
אז הדלקת אותה סתם - - -
קריאה:
- - - ליכודניקים - - -
רחל עזריה:
איזה מלכלכת על הליכודניקים?
רחל עזריה:
שיעשה את העבודה שלו - - -
מכלוף מיקי זוהר:
סעיף ג' לבקשתך - - -
רחל עזריה:
זה הכול פסקת ההתגברות - - -
מכלוף מיקי זוהר:
סעיף ג' לבקשתך ירד מסדר היום ולא הוצבע.
מכלוף מיקי זוהר:
אז לכן הגעת כועסת.
מכלוף מיקי זוהר:
עכשיו תלכי רגועה.
רחל עזריה:
כפרה עליך, מיקי.
מכלוף מיקי זוהר:
יאללה, להתראות
מכלוף מיקי זוהר:
אני מתכבד לחדש את הישיבה בעניין הרביזיה שהגשתי יחד עם חברת הכנסת יעל כהן-פארן על קביעת ועדה לדיון בהצעה לסדר יום בנושא התגברות האנטישמיות בגרמניה וצרפת.
מכלוף מיקי זוהר:
חשבנו להעביר את זה לוועדת הרפורמות - - -
עליזה לביא:
למה?
עליזה לביא:
למה, אדוני?
עליזה לביא:
למה לעשות צחוק?
מכלוף מיקי זוהר:
לא, חלילה.
מכלוף מיקי זוהר:
אף אחד לא רוצה לקחת את זה, אז רצינו לקחת את זה - - -
עליזה לביא:
מה זה לא רוצה לקחת את זה?
עליזה לביא:
אבל אתה יודע, זה ממש מביך.
עליזה לביא:
אני אומרת לך, אני עומדת בראש המשלחת של הכנסת למועצת אירופה ואני מבקשת לעשות דיון על הנושא של פולין, התגברות האנטישמיות.
עליזה לביא:
באים אליי ואומרים לי, בשביל מה את מעלה את זה, פה, אנשים ממשרד החוץ, למה את מעלה את זה.
עליזה לביא:
עכשיו אנחנו הכנסת, אנחנו הכנסת, אם אנחנו לא נקיים את הדיונים בוועדות שלנו – יש ועדת משנה לענייני חוץ בוועדת החוץ והביטחון.
עליזה לביא:
זה שבמדינת ישראל לצערי הרב אין שר חוץ במשרה מלאה - - -
מכלוף מיקי זוהר:
רגע, עכשיו באת לתקוף את ביבי?
עליזה לביא:
לא.
עליזה לביא:
אבל אדוני, אנחנו הכנסת, אנחנו הכנסת - - -
מכלוף מיקי זוהר:
טוב, מי בעד פתיחת הרביזיה?
עליזה לביא:
תן לנו, תן לנו את הדיונים שמגיעים לנו.
מכלוף מיקי זוהר:
עכשיו אנחנו עושים דיון לאן זה עובר.
מכלוף מיקי זוהר:
אני ממלית להעביר את זה לוועדת החוץ והביטחון.
יעל כהן-פארן:
רגע, יש לי שאלה.
מכלוף מיקי זוהר:
סליחה.
יעל כהן-פארן:
היו קודם קצת יותר חברי כנסת בדיון, אמרו, שם הדיון לא יתקיים - - -
מכלוף מיקי זוהר:
לא, לא, לא.
מכלוף מיקי זוהר:
זה יעבור לוועדת משנה.
מכלוף מיקי זוהר:
הובטח לנו על ידי חבר הכנסת אייכלר שהוא ידאג לפעול להעביר את זה לוועדת משנה שעומד בראשה רוברט אילטוב אם אני לא טועה, שיעשה את הדיון.
פנינה תמנו:
אז אדוני היושב-ראש, אני רוצה לברך אותך על זה שמהדיון הקודם – כמה זמן עבר?
קריאה:
חצי שעה.
פנינה תמנו:
עברה חצי שעה, ואנחנו נותנים סוף סוף את המקום הראוי לנושא שכזה כי גם הביטחון של יהודי התפוצות הוא לא פחות חשוב.
מכלוף מיקי זוהר:
זה נכון.
יעל כהן-פארן:
אני רק רוצה לוודא שהדיון יתקיים.
יעל כהן-פארן:
זה העניין.
יעל כהן-פארן:
אני לא מהמגישים, אבל גם לי חשוב הנושא.
יעל כהן-פארן:
לכן הדיון הקודם היה בו שמץ של קצת זלזול וזה לא היה ראוי.
יעל כהן-פארן:
אני שמחה שהדיון נפתח.
יעל כהן-פארן:
אני בעד החוץ והביטחון.
יעל כהן-פארן:
אחד, שיהיה דיון פתוח, שזה לא יהיה דיון סגור כמובן.
יעל כהן-פארן:
ברור.
מכלוף מיקי זוהר:
אין שום סיבה.
יעל כהן-פארן:
אין סיבה שזה יהיה דיון סגור.
יעל כהן-פארן:
ואם יש טעם לדיון סגור, אז שיהיה חלק פתוח וחלק סגור.
פנינה תמנו:
הם פותחים בדרך כלל בדיונים כאלה.
יעל כהן-פארן:
וגם שיתקיים הדיון ולא ימוסמס.
מכלוף מיקי זוהר:
טוב, מי בעד?
פנינה תמנו:
- - - איפה כל חברי הכנסת שהיו פה קודם?
מכלוף מיקי זוהר:
לא כולם חרוצים כמוך.
מכלוף מיקי זוהר:
אני מתכבד לפתוח את הדיון.
מכלוף מיקי זוהר:
הנושא הראשון על סדר היום - בקשת יושבת ראש הוועדה לזכויות הילד להקדמת הדיון בהצעת חוק הפיקוח על מעונות יום לפעוטות, התשע"ח-2018 (מ/1250) לפני הקריאה השנייה והשלישית.
מכלוף מיקי זוהר:
אנחנו משוכנעים.
יפעת שאשא ביטון:
אפשר להצביע.
מכלוף מיקי זוהר:
מישהו רוצה להתנגד?
מכלוף מיקי זוהר:
מי בעד הבקשה?
מכלוף מיקי זוהר:
נא להצביע.
יפעת שאשא ביטון:
אני רק אומר, וזה חשוב, שכולנו תמימי דעים.
יפעת שאשא ביטון:
יש פה שיתוף של אופוזיציה וקואליציה בנושא החשוב הזה.
יפעת שאשא ביטון:
צריך לברך את כולם.
יפעת שאשא ביטון:
פניית יושב ראש ועדת הפנים והגנת הסביבה בדבר טענות נושא חדש בעת הדיון בהצ"ח לתיקון פקודת בתי הסוהר (מס' 54) (שחרור מינהלי), התשע"ח-2018 (מ/1229)
מכלוף מיקי זוהר:
אנחנו עוברים לנושא הבא - פניית יושב ראש ועדת הפנים והגנת הסביבה בדבר טענות נושא חדש בעת הדיון בהצ"ח לתיקון פקודת בתי הסוהר (מס' 54) (שחרור מינהלי), התשע"ח-2018.
מכלוף מיקי זוהר:
כן, אדוני יושב-ראש הוועדה.
מכלוף מיקי זוהר:
מי העלה את הטענה?
יואב קיש:
נדמה לי שחבר הכנסת אחמד טיבי.
מכלוף מיקי זוהר:
אז הוא צריך לנמק.
מכלוף מיקי זוהר:
אחד מכם ינמק את טענת הנושא החדש.
דב חנין:
אני רוצה לומר לך, מכובדי, יושב-ראש ועדת הכנסת שהטענה שלנו לנושא חדש במקרה הזה אינה טענה פורמלית שבאה כדי לעכב את הדיון או כדי לייצר איזשהו עוד טווח בעניין.
דב חנין:
אני חושב שגם יושב-ראש הוועדה, חבר הכנסת קיש שנמצא כאן, יסכים אתנו שמדובר בסוגיה מאוד מאוד מהותית, שהיא, אגב, יוזמה של יו"ר הוועדה עצמו וזכותו כחבר כנסת לקדם יוזמות, אין חולק על כך.
דב חנין:
מדובר בהצעת חוק ממשלתית שנועדה בעצם להתמודד עם העובדה שמכוח חוק שהכנסת אישרה בנושא תנאי מעצרם של אסירים נדרשת המדינה לבצע שחרורים של אסירים מבתי הסוהר.
דב חנין:
המדינה נדרשת לבצע שחרור יחסית בהיקף גדול של אסירים מבתי הסוהר, כדי להקל על נטל הצפיפות שנמצא בבתי הסוהר.
דב חנין:
הצעת החוק הממשלתית הזו הגיעה בפני הוועדה ונדונה, למעשה בפועל כבר הדיון בה כמעט וסוכם.
דב חנין:
כמעט וסוכם.
יואב קיש:
אתה מבטל את הליך הרביזיה בכנסת?
יואב קיש:
אתה רוצה לעשות את זה?
דב חנין:
אני אומר: כמעט וסוכם.
דב חנין:
כמעט וסוכם, כאשר ברגע האחרון, באמת, במהלך של רביזיה, כמו שמדייק ואומר חבר הכנסת קיש, הדיון נפתח מחדש ויושב-ראש הוועדה הוסיף נושא שהוא מבחינת הצעת החוק הממשלתית נושא חדש לחלוטין.
דב חנין:
יושב-ראש הוועדה רוצה להוסיף להצעת החוק פרק שיגדיר עבירות שמי שמורשע בעטיין בכלל לא יוכל להיכלל – לא משנה אם הוא נדון אפילו לחודש מאסר – לא יוכל להיכלל במנגנון השחרור המנהלי הזה, בעצם, שהחוק מציע לעשות.
דב חנין:
הוא בכל מקרה, התוצאה המעשית של הדבר הזה שלמעשה אדם, נהג מונית, הסיע אדם ובדיעבד הסתבר שאותו אדם היה מפגע - - -
יואב קיש:
הסיע רוצח מתועב.
דב חנין:
כן, בן אדם שהסתבר שבסופו של דבר הוא אכן רוצח, וקיבל חודשים מאסר - - -
אחמד טיבי:
כי בית המשפט האמין שהוא לא התכוון.
דב חנין:
שהוא לא התכוון.
דב חנין:
הבן אדם הזה לא יוכל להשתחרר.
דב חנין:
לעומת זאת, בן אדם שביצע עבירה שיכולה להיות מאוד מאוד חמורה - - -
יואב קיש:
תתייחס אם זה נושא חדש או לא.
יואב קיש:
יש בעיה עם המהות?
יואב קיש:
אנחנו כנראה לא נסכים.
דב חנין:
המהות מדגימה למה זה נושא חדש בחוק שאני רוצה להסביר – כל הרעיון של החוק הזה הוא רעיון שאומר – אנחנו לוקחים את כל האסירים בישראל, מייצרים לגביהם מדרג שוויוני.
דב חנין:
לא משנה איזה עבירה עבר האדם, אם העונש שהוא קיבל על ידי בית המשפט הוא עונש מרמה מסוימת ומעלה – הוא לא נמצא בכלל בקטגורית המשתחררים.
דב חנין:
אם הוא נמצא מתחת לרמה מסוימת של עונש הוא יכול לקבל שחרור מוקדם, שאורכו של השחרור המוקדם הוא בעצם פרופורציוני לאורך תקופת המאסר שנגזרה עליו.
דב חנין:
לכן, אדוני היושב-ראש, בהצעת החוק הממשלתית הזאת המנגנון שיושב-ראש הוועדה מציע הוא לחלוטין נושא חדש.
דב חנין:
אנחנו אמרנו ליושב-ראש הוועדה שבוודאי, אם הנושא חשוב לו, ואני אכן השתכנעתי שהנושא אכן חשוב ליושב-ראש הוועדה, זכותו להגיש הצעה - - - אמרנו ליושב-ראש ועדת הפנים שאם הנושא אכן חשוב לו הוא יכול בהחלט להגיש הצעת חוק פרטית.
דב חנין:
אדוני, יושב-ראש ועדת הכנסת, אני בטוח שיושב-ראש ועדת הפנים יוכל אפילו לשכנע אותך שתיתן לו פטור מחובת הנחה, ויעביר את זה באופן מסודר.
דב חנין:
למה להעמיס נושא אחר לגמרי על הצעת החוק הממשלתית הזו?
מכלוף מיקי זוהר:
שהיועץ המשפטי לוועדה יבהיר האם טענת נושא חדש היא סבירה בעיניו.
עידו בן יצחק:
לעמדתנו לא מדובר בנושא חדש.
עידו בן יצחק:
הוועדה דנה בהצעת חוק, החליטה להחריג נושא מסוים.
עידו בן יצחק:
זה דבר שנעשה בשגרה בכל מיני הצעות חוק ואין בזה יוצא דופן.
יואב קיש:
ברור שהדיון היה טעון בוועדה סביב הנושא הזה, כי אני באמת בחרתי להחריג מהצעת החוק סייענים למחבלים ולרוצחים על מגוון העבירות, וחברי הכנסת דב חנין וטיבי לא רוצים להחריג אותם.
יואב קיש:
זה, עניינית לנושא.
יואב קיש:
אני אמרתי בצורה הכי ברורה שלא נעביר חוק שישחרר מחבלים או אסירים ביטחוניים או סייענים, נקודה.
יואב קיש:
דרך אגב, יש לי הסכמה גם משר הבט"פ בעניין הזה, שזה בעצם חוק שלו, ולכן אני רוצה להתייחס עניינית לטענת הנושא החדש.
יואב קיש:
לא מדובר בנושא חדש, דנו בזה, זה מהות העניין מי משתחרר, ההחרגה היא טבעית – היא חלק מהליך החקיקה, ולכן אני אמרתי ואני חוזר ואומר: לא ייצא חוק שישחרר מחבלים, נקודה.
יואב קיש:
מחבל ירצה את עונשו בכלא עד יומו האחרון.
מכלוף מיקי זוהר:
בעד – 2
מכלוף מיקי זוהר:
נמנעים – אין טענת נושא חדש בהצעת החוק לתיקון פקודת בתי הסוהר (מס' 54) (שחרור מינהלי), התשע"ח- 2018 לא התקבלה.
מכלוף מיקי זוהר:
טענת נושא חדש נדחתה קביעת ועדה לדיון בהצעת חוק שירותי תשלום, התשע"ח-2018
מכלוף מיקי זוהר:
אנחנו עוברים לקביעת ועדה לדיון בהצעת חוק שירותי תשלום, התשע"ח-2018.
מכלוף מיקי זוהר:
אנחנו מדברים על חוק שמתלבטים כרגע בין ועדת המדע לבין ועדת הרפורמות וועדת הכלכלה.
מכלוף מיקי זוהר:
יושב-ראש ועדת הכלכלה ביקש להעביר לנו מכתב וביקש להבהיר במכתב שהדבר הזה לא יהווה תקדים.
מכלוף מיקי זוהר:
זאת אומרת שהוא מסכים להעברת החוק, אבל שזה לא יהווה תקדים.
מכלוף מיקי זוהר:
היועץ המשפטי יפרט את דבריו, אבל אני חייב לציין שהמכתב כמובן התקבל בברכה ונקרא גם בריכוז רב, אבל זה לא מחייב את ועדת הכנסת בהמשך החלטותיה.
מכלוף מיקי זוהר:
החלטותיה נשארות אצלה והיא עצמאית להחליט בעתיד החלטות שיכול להיות שיהיו שונות מדעתו של יושב-ראש ועדת הכלכלה.
מכלוף מיקי זוהר:
בכל מקרה, היועץ המשפטי יפרט על המכתב.
דן מרזוק:
אני אגיד בקצרה, הצעת החוק הזו שעוסקת בשירותי תשלום מתקדמים, חדשים, טכנולוגיים יותר, היא הצעת חוק שהאכסניה, הוועדה המתאימה לה היא ועדת הכלכלה, על פי תקנון הכנסת.
דן מרזוק:
יש פה מכתב שהעביר יושב-ראש ועדת הכלכלה לוועדת הכנסת שבו הוא בעצם מסכים להעביר את ההצעה בדיון בוועדת הרפורמות, אבל הוא מתנה את ההסכמה שלו במספר תנאים.
דן מרזוק:
התנאי הראשון הוא שחקיקת המשנה לפי החוק תאושר בוועדת הכלכלה, והתנאי השני, שהטיפול המשפטי בהצעת החוק לא יהיה על ידי צוות הייעוץ המשפטי של ועדת הכלכלה.
יואל חסון:
לא יהיה?
דן מרזוק:
לא יהיה על ידי צוות הייעוץ המשפטי של ועדת הכלכלה.
דן מרזוק:
לעניין שני התנאים האלה – אולי נתחיל עם התנאי הראשון, ועדת הכנסת לא יכולה לכבול את שיקול הדעת של ועדת הרפורמות בעניין הזה.
דן מרזוק:
כמובן שוועדת הרפורמות לא יכולה להיות ועדה שיהיו דיווחים אליה על פי החוק, כי היא לא ועדה קבועה בכנסת, אבל אנחנו לא יכולים לחייב אותה או לכבול את שיקול הדעת שלה.
דן מרזוק:
לעניין הייעוץ המשפטי לוועדה – לוועדת הרפורמות אין ייעוץ משפטי קבוע, ולכן היועץ המשפטי לכנסת הוא הגורם שמוסמך לקבוע מי היועץ המשפטי שמוסמך לטפל בכל הצעת חוק.
דן מרזוק:
ולכן ככל שיש הסכמות בין חבר הכנסת כבל, יו"ר ועדת הכלכלה, לבין יושבת-ראש ועדת הרפורמות הרי שמדובר בהסכמות ג'נטלמניות ואי אפשר לחייב את אותן הסכמות מבחינה משפטית.
יואל חסון:
אני אגיד לך את עמדתנו – מה שתואר עכשיו זו בדיוק הסיבה למה אסור לעשות את כל המשחקים האלה בין הוועדות.
יואל חסון:
זה הרבה יותר רציני ממה שזה נראה, בכל הכבוד.
יואל חסון:
אתה אמרת בצורה נכונה – אנחנו לא יכולים להגיד לחברי הכנסת מה תחוקקו, לאיזו ועדה אחר כך יהיו אישורים ודיווח.
יואל חסון:
גם לא להגיד ליועץ המשפטי מי יעשה את העבודה הזאת והזאת.
יואל חסון:
חברה', זה צריך להישאר בוועדת הכלכלה, זה צריך להישאר בוועדת הכלכלה.
יואל חסון:
זה הדבר הנכון, זה הדבר הנכון מקצועית.
יואל חסון:
שם נמצא גם הניסיון המקצועי, גם הזיכרון הארגוני, כל דבר צריך להיות שם.
יואל חסון:
אני מאוד מכבד הסכמות ג'נטלמניות כאלה, אבל לא כשזה בא על חשבון העבודה בסופו של דבר.
יואל חסון:
זה מוכיח שכל המשחקים האלה בין ועדה לוועדה וכל זה – עם כל הכבוד להסכמה של היושב-ראש, זה לא אמור להיות שיקול בעיניי הוועדה.
יואל חסון:
מחר היושב-ראש יגיד שהוא לא רוצה לדון בנושא כזה או אחר.
יואל חסון:
יש פה תקדימים מסוכנים כי אם אנחנו, בגלל שהסכימו פה יושבי-ראש, אם זה השיקול להסכים – על אחת כמה וכמה שזו לא הסכמה מלאה.
יואל חסון:
ובצדק, הרי מה אומר פה יושב-ראש ועדת הכלכלה, בצדק?
יואל חסון:
הוא אומר: אני מוכן שמישהו אחר יעשה את הוועדה אבל אני רוצה להשפיע בדיוק איך הדברים יהיו בסופו של דבר.
יואל חסון:
נו, זה משחק.
יואל חסון:
זה זלזול בוועדה.
מכלוף מיקי זוהר:
אני לא חולק עליך.
מכלוף מיקי זוהר:
נכון שעדיף ומוטב יהיה שחוקים ינותבו לוועדות המקוריות ששם הם צריכים להיות מחוקקים, אבל צריכים לזכור שהיום אפשר לקבוע נחרצות שהוועדה העמוסה ביותר והמלאה ביותר בכנסת זו ועדת הכלכלה.
פנינה תמנו:
אבל היו"ר לא מתלונן, למה אתה מתלונן בשמו?
מכלוף מיקי זוהר:
מה זה לא מתלונן?
מכלוף מיקי זוהר:
המחוקקים מתלוננים, ואני לא עובד אצל יושבי ראש הוועדות, אני עובד אצל הציבור.
פנינה תמנו:
בסופו של דבר אם הידע נשמר בוועדה הזו - - -
מכלוף מיקי זוהר:
המחוקקים רוצים לקדם את החקיקה שלהם וכשיש עומס על ועדה הוא לא יכול להכניס את זה לסדר היום, הוא לא מספיק.
מכלוף מיקי זוהר:
אז אני רוצה לנווט את החוקים האלה לפעמים לוועדות אחרות שיוכלו לעשות את העבודה המקצועית המקסימלית שהם יוכלו לתת, כדי שהחוק באמת יקרה, כי הוא לא מספיק להגיע לזה.
פנינה תמנו:
ואתה רוצה שהמוצר שמגיע לציבור יהיה מוצר נכון, כאשר הוועדה שדנה בו יש לול את כל הידע - - -
רחל עזריה:
- - -
מכלוף מיקי זוהר:
אני חושב שאי אפשר לזלזל ביכולות של רחל עזריה, היא יושבת-ראש מעולה ועשתה חוקים מעולים בכנסת.
מכלוף מיקי זוהר:
אז היא יכולה לעשות את זה, גם.
מכלוף מיקי זוהר:
אולי כבל הוא יותר בעל ניסיון, אבל - - -.
מכלוף מיקי זוהר:
טוב, אני חושב שלאור הדברים שנאמרו אנחנו כן צריכים לאשר את העברת החוק לוועדת הרפורמות, אחרי ששוחחנו גם עם חבר הכנסת מקלב שאמר שאין לו בעיה שהחוק יילך לוועדת הרפורמות.
יואל חסון:
זה לא קשור אם ליושב-ראש יש בעיה או אין בעיה, זה לא עסק פרטי שלו.
יואל חסון:
הוא מהמפלגה שלי ואני מכבד אותו ומעריך אותו, אבל אני אומר לכם שאתם עושים צחוק מעבודת הכנסת, במיוחד לאור ההסתייגויות שלו לאיך שהחוק יעבור.
יואל חסון:
אז זה כאילו ניהול של דיון על החוק הזה בשלט רחוק של יושב-ראש ועדת הכלכלה.
יואל חסון:
זה פשוט בדיחה.
מכלוף מיקי זוהר:
אז בואו נצא למכרז ונעסיק יועץ משפטי חדש נוסף לכנסת, שיהיה עוד תקן.
מכלוף מיקי זוהר:
מה לעשות?
מכלוף מיקי זוהר:
הכנסת עובדת.
מכלוף מיקי זוהר:
אני אדבר על זה עם היושב-ראש, המנכ"ל והיועץ המשפטי לכנסת.
מכלוף מיקי זוהר:
הכנסת עובדת וכל פעם חסר יועץ משפטי.
מכלוף מיקי זוהר:
אני גם שומע את זה בוועדות משותפות.
ירדנה מלר הורביץ:
לא אמרתי שחסר, אמרתי - - - -דיבר היועץ המשפטי ואמר שלוועדה הזו אין יועץ משפטי.
דן מרזוק:
אין יועץ משפטי קבוע מהסיבה הפשוטה - - - והיועץ נקבע על פי הנושאים.
מכלוף מיקי זוהר:
מי בעד העברת החוק לוועדת הרפורמות?
מכלוף מיקי זוהר:
נמנעים – אין ההצעה להעביר את הצעת חוק שירותי תשלום, התשע"ח-2018 לדיון בוועדת הרפורמות נתקבלה.
מכלוף מיקי זוהר:
החוק עובר לוועדת הרפורמות.
מכלוף מיקי זוהר:
בקשה לפטור מחובת הנחה להצעת חוק הסדרת הלוואות חוץ-בנקאיות (תיקון מס' 5) (תיקון) ( דחיית מועד תחילה), התשע"ט-2018
מכלוף מיקי זוהר:
אנחנו עוברים לבקשה לפטור מחובת הנחה הצעת חוק הסדרת הלוואות חוץ-בנקאיות (תיקון מס' 5) (תיקון)( דחיית מועד תחילה), התשע"ט-2018.
מכלוף מיקי זוהר:
הבנתי שהחוק הזה מגיע בהסכמה.
מכלוף מיקי זוהר:
מי בעד מתן הפטור?
מכלוף מיקי זוהר:
בקשת הפטור מחובת הנחה להצעת חוק הסדרת הלוואות חוץ-בנקאיות (תיקון מס' 5) (תיקון) ( דחיית מועד תחילה), התשע"ט-2018 נתקבלה.
מכלוף מיקי זוהר:
החלטה בדבר מועדים לשעת שאלות בכנס החורף התעש"ט-2018.
מכלוף מיקי זוהר:
אנו עוברים להחלטה בדבר מועדים לשעת שאלות בכנס החורף התעש"ט-2018.
ירדנה מלר הורביץ:
בהתאם להבנות והסכמות בין קואליציה לאופוזיציה אנחנו צריכים לקבוע מועדים לקביעת שעת שאלות כשהאופוזיציה בכל אחד מהמועדים תבקש מאתנו לאיזה שר לפנות.
ירדנה מלר הורביץ:
זה מה שישבנו ותיאמנו בהסכמה, ואם תאשרו אנחנו נתחיל.
יואל חסון:
אפשר לראות את המועדים?
מכלוף מיקי זוהר:
5 בנובמבר, 10 לדצמבר, 7 בינואר, 4 במרץ, ובתנאי שלא יהיו בחירות עד אז.
ירדנה מלר הורביץ:
התאריכים האלה – אנחנו צריכים להביא, שוועדת הכנסת צריכה להציע את התאריכים האלה.
ירדנה מלר הורביץ:
מבעוד מועד, שבועיים קודם, אתה צריך להגיד איזה שר להזמין, כדי שאנחנו נתחיל את הפרוצדורה.
מכלוף מיקי זוהר:
כל זה מותנה בכך שלא יהיו בחירות עד אז.
אחמד טיבי:
האם נבדק אם יש חגים לא יהודים באותם תאריכים?
אחמד טיבי:
אני מבקש התייעצות סיעתית של יומיים.
ירדנה מלר הורביץ:
הלוח לפנינו.
ירדנה מלר הורביץ:
בדקנו.
מכלוף מיקי זוהר:
מי בעד המועדים שהוצגו?
מכלוף מיקי זוהר:
בעד –
מכלוף מיקי זוהר:
נמנעים –
מכלוף מיקי זוהר:
המועדים אושרו.
מכלוף מיקי זוהר:
הצעה לסדר היום בנושא: "הלבנת מאחזים ביהודה ושומרון מובילה את ישראל למדינה דו לאומית"
מכלוף מיקי זוהר:
אנחנו עוברים לסעיף 4 ואחרון על סדר היום – קביעה לדיון בהצעה לסדר היום בנושא: "הלבנת מאחזים ביהודה ושומרון מובילה את ישראל למדינה דו לאומית".
מכלוף מיקי זוהר:
זו הצעה של חבר הכנסת ברושי, מוסי רז ודב חנין.
מכלוף מיקי זוהר:
כמובן שאני לא ששתי להביא את זה לדיון ואף עיכבתי את הנושא רבות ואפילו הייתי אומר – התעלמתי מהנושא אך מכתבך, חבר הכנסת ברושי, ליושב-ראש הכנסת וליועץ המשפטי ולמזכירת הכנסת – הביאו אותי למצב שאין לי ברירה אלא לדון בנושא ולקוות שהוא עוד פעם ייקבר לו איפשהו לחודשים אחרים.
איתן ברושי:
לא כל מה שאתה עושה צריך להתפאר בו.
איתן ברושי:
אני רוצה לומר משפט אחד: הדיון הזה אושר בכנסת על ידי חברים מהקואליציה והאופוזיציה, לא רק השמות שאמרת: איתן ברושי, מוסי רז, עאידה תומא סלימאן, אכרם חסון, יצחק וקנין ובצלאל סמוטריץ.
איתן ברושי:
כל אלה חתומים על החוק שאושר ב-22 לינואר, והיינו צריכים להגיע למועד הזה אחרי פנייה מיותרת, לצערי, ללשכה של היושב-ראש.
איתן ברושי:
אני מודה לך שמצאת את הזמן לדון בסוגיה חשובה כזו, אם כי הדיון הזה טכני – באיזו ועדה ידונו.
איתן ברושי:
לאחר שהתייעצתי עם חלק גדול ממגישי ההצעה אנחנו רואים בזה הצעה חשובה משום שהדיון הזה הוא אולי הדיון המרכזי במדינת ישראל.
איתן ברושי:
לא תמיד בכנסת, אבל במדינת ישראל הוא דיון מרכזי, שעות מיוחדות שאנחנו נדרשים לקבל הכרעות חשובות, ואני מבקש עכשיו קודם כל לקבוע מועד קרוב לדיון הזה, ואני מציע, בהתייעצות עם חלק מהחברים, שזה יהיה בוועדת הפנים של הכנסת.
איתן ברושי:
לא מזמן הוועדה גם הזמינה את פנחס ולרשטיין לדיון דומה אבל לא בדיוק בכותרת הזו.
איתן ברושי:
עכשיו, אחרי שמשכת זמן אני מבקש לאשר את הבקשה וגם לקבוע מועד קרוב ככל האפשר.
מכלוף מיקי זוהר:
לא נשמע שם ועדת הפנים במליאה.
מכלוף מיקי זוהר:
נשמעו במליאה אך ורק – ועדת החוץ והביטחון והוועדה לענייני ביקורת המדינה.
מכלוף מיקי זוהר:
האם אדוני אומר שאני יכול להעביר את זה לוועדה אחרת, למרות שלא הוזכר שמה של הוועדה במליאה?
דן מרזוק:
כן, לוועדת הכנסת יש סמכות להעביר את זה לוועדה שהיא סבורה שהיא המתאימה ביותר.
דן מרזוק:
מבחינתנו גם ועדת החוקה יכולה להיות מתאימה לנושא הזה, ועדת החוץ והביטחון יכולה להיות מתאימה.
דן מרזוק:
זה לשיקול דעת של הוועדה.
איתן ברושי:
אם אנחנו מבקשים פנים?
מכלוף מיקי זוהר:
תגידו ועדה.
מכלוף מיקי זוהר:
אז נלך לוועדת הפנים.
מכלוף מיקי זוהר:
מי בעד שהחוק יידון בוועדת הפנים?
מכלוף מיקי זוהר:
ההחלטה להעביר את ההצעה לסדר היום בנושא: "הלבנת מאחזים ביהודה ושומרון מובילה את ישראל למדינה דו לאומית" לדיון בוועדת הפנים והגנת הסביבה, נתקבלה.
מכלוף מיקי זוהר:
לוועדת הפנים אני מודה לכם, הישיבה נעולה.
מכלוף מיקי זוהר:
אני מתכבד לפתוח את ישיבת ועדת הכנסת נתחיל בבקשת יושבת-ראש הוועדה המיוחדת לזכויות הילד למיזוג הצעות חוק הבאות:
מכלוף מיקי זוהר:
הצעת חוק הפיקוח על מעונות יום לפעוטות, התשע"ה-2015 של חברת הכנסת יפעת שאשא ביטון וקבוצת חברי כנסת והצעת חוק הפיקוח על מעונות יום לפעוטות, התשע"ה-2015 של חברת הכנסת קארין אלהרר.
יואל חסון:
אתה ישר צולל לעניינים באופן קר, בלי לשאול חברים לשלומם, בלי להתעניין באנשים, ישר אתה הולך לעניינים.
יואל חסון:
אבדתם את הנשמה.
מכלוף מיקי זוהר:
התייעצות סיעתית תיערך בתום הדיון, לפני הצבעה.
יואל חסון:
אני מוותר.
מכלוף מיקי זוהר:
מי בעד מיזוג הצעות חוק הבאות:
מכלוף מיקי זוהר:
הצעת חוק הפיקוח על מעונות יום לפעוטות, התשע"ה-2015 של חברת הכנסת יפעת שאשא ביטון וקבוצת חברי כנסת והצעת חוק הפיקוח על מעונות יום לפעוטות, התשע"ה-2015 של חברת הכנסת קארין אלהרר?
מכלוף מיקי זוהר:
ההחלטה נתקבלה.
מכלוף מיקי זוהר:
סדרי הדיון בישיבת הפתיחה של המושב החמישי של הכנסת ה-20.
מכלוף מיקי זוהר:
הנושא הבא, סדרי הדיון בישיבת הפתיחה של המושב החמישי של הכנסת ה-20.
מכלוף מיקי זוהר:
ישנו מכתב שקיבלתי ממזכירת הכנסת, אשמח שתפרטי לחברים.
ירדנה מלר הורביץ:
בוקר טוב, כנס מוצלח ובהצלחה לכולם.
ירדנה מלר הורביץ:
אנחנו פותחים את הכנס היום ויש על סדר היום גם את הודעת ראש הממשלה וגם הצעות אי-אמון.
ירדנה מלר הורביץ:
סעיף לתקנון 20ג' אומר שאם יש דיון והצעות אי-אמון והודעת ראש הממשלה, יתקיים דיון משולב.